Dneprodzerjinsk ustidagi avia toʻqnashuv
Dneprodzerjinsk ustidagi to‘qnashuv — 1979-yil 11-avgustda sodir bo‘lgan va tarixdagi eng yirik aviahalokatlardan biri sifatida tarixda qolgan. Aeroflotning ikkita Tu-134A layneri (7628-Chelyabinsk — Voronej — Kishinyov va 7880-Toshkent — Guryev — Donetsk — Minsk reyslari) Dneprodzerjinsk (hozirgi Kamenskoye) yaqinida 8400m balandlikda to‘qnashib ketgan. To‘qnashuv oqibatida 178 kishi halok bo‘lgan (7628-reysda 94 kishi va 7880-reysda 84 kishi). Qurbonlar soni bo‘yicha ushbu avia halokat SSSR va Ukraina tarixida havodagi to‘qnashuvlar bo‘yicha birinchi, dunyoda ikkinchi va samolyotlar to‘qnashuvi bo‘yicha uchinchi o‘rinda turadi. Halok bo‘lganlar orasida O‘zbekistonning "Paxtakor" futbol klubining 17 nafar aʼzosi ham bo‘lgan. Bu voqea jamoatchilikda katta rezonansni yuzaga keltirgan.